CELEX: 32018R1262
Language: hu
Date: 2018-09-20 00:00:00
Title: A Bizottság (EU) 2018/1262 végrehajtási rendelete (2018. szeptember 20.) az 540/2011/EU végrehajtási rendeletnek az 1-metil-ciklopropén, a béta-ciflutrin, a klórtalonil, a klórtoluron, a klomazon, a cipermetrin, a daminozid, a deltametrin, a dimeténamid-p, a diuron, a fludioxonil, a flufenacet, a flurtamon, a fosztiazát, az indoxakarb, az MCPA, az MCPB, a proszulfokarb, a tiofanát-metil és a tribenuron hatóanyagokra megállapított jóváhagyás érvényessége tekintetében történő módosításáról (EGT-vonatkozású szöveg.)

21.9.2018   
               
               
                  HU
               
               
                  Az Európai Unió Hivatalos Lapja
               
               
                  L 238/62
               
            
         A BIZOTTSÁG (EU) 2018/1262 VÉGREHAJTÁSI RENDELETE
         (2018. szeptember 20.)
         az 540/2011/EU végrehajtási rendeletnek az 1-metil-ciklopropén, a béta-ciflutrin, a klórtalonil, a klórtoluron, a klomazon, a cipermetrin, a daminozid, a deltametrin, a dimeténamid-p, a diuron, a fludioxonil, a flufenacet, a flurtamon, a fosztiazát, az indoxakarb, az MCPA, az MCPB, a proszulfokarb, a tiofanát-metil és a tribenuron hatóanyagokra megállapított jóváhagyás érvényessége tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:
         
                     (1)
                  
                  
                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.
                  
               
                     (2)
                  
                  
                     Az 1-metil-ciklopropén, a béta-ciflutrin, a klórtalonil, a klórtoluron, a cipermetrin, a daminozid, a deltametrin, a dimeténamid-p, a flufenacet, a flurtamon, a fosztiazát, az indoxakarb, az MCPA, az MCPB, a tiofanát-metil és a tribenuron hatóanyagok jóváhagyásának érvényességét legutóbb az (EU) 2017/1511 bizottsági végrehajtási rendelet (3) hosszabbította meg. Ezen anyagok jóváhagyásának érvényessége 2018. október 31-én lejár.
                  
               
                     (3)
                  
                  
                     A diuron hatóanyag jóváhagyásának érvényessége 2018. szeptember 30-án jár le.
                  
               
                     (4)
                  
                  
                     A klomazon, a fludioxonil és a proszulfokarb hatóanyag jóváhagyásának érvényessége 2018. október 31-én jár le.
                  
               
                     (5)
                  
                  
                     Az említett anyagok jóváhagyásának meghosszabbítása érdekében a 844/2012/EU bizottsági végrehajtási rendeletnek (4) megfelelően kérelmeket nyújtottak be.
                  
               
                     (6)
                  
                  
                     mivel az anyagok értékelése a kérelmezőkön kívül álló okok miatt halasztást szenvedett, a szóban forgó hatóanyagok jóváhagyása valószínűleg még azelőtt lejár, hogy meghosszabbításukról döntés születne. Ezért jóváhagyásuk érvényességét meg kell hosszabbítani.
                  
               
                     (7)
                  
                  
                     Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.
                  
               
                     (8)
                  
                  
                     Tekintettel arra, hogy a diuron hatóanyag jelenlegi jóváhagyásának érvényessége 2018. szeptember 30-án lejár, ennek a rendeletnek a lehető leghamarabb hatályba kell lépnie.
                  
               
                     (9)
                  
                  
                     Az 540/2011/EU végrehajtási rendeletet ezért ennek megfelelően módosítani kell.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 540/2011/EU végrehajtási rendelet mellékletének A. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 20.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 309., 2009.11.24., 1. o.
         
         
            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
         
            (3)  A Bizottság (EU) 2017/1511 végrehajtási rendelete (2017. augusztus 30.) az 540/2011/EU végrehajtási rendeletnek az 1-metil-ciklopropén, a béta-ciflutrin, a klórtalonil, a klórtoluron, a cipermetrin, a daminozid, a deltametrin, a dimeténamid-p, a flufenacet, a flurtamon, a forklórfenuron, a fosztiazát, az indoxakarb, az iprodion, az MCPA, az MCPB, a sziltiofam, a tiofanát-metil és a tribenuron hatóanyagok jóváhagyási időtartama meghosszabbítása tekintetében történő módosításáról (HL L 224., 2017.8.31., 115. o.).
         
            (4)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
      
      
         
            MELLÉKLET
            Az 540/2011/EU végrehajtási rendelet mellékletének A. része a következőképpen módosul:
            
                        1.
                     
                     
                        A 40. sor („Deltametrin”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        2.
                     
                     
                        A 48. sor („Béta-ciflutrin”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        3.
                     
                     
                        A 64. sor („Flurtamon”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        4.
                     
                     
                        A 65. sor („Flufenacet”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        5.
                     
                     
                        A 67. sor („Dimeténamid-p”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        6.
                     
                     
                        A 69. sor („Fosztiazát”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        7.
                     
                     
                        A 101. sor („Klórtalonil”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        8.
                     
                     
                        A 102. sor („Klórtoluron”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        9.
                     
                     
                        A 103. sor („Cipermetrin”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        10.
                     
                     
                        A 104. sor („Daminozid”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        11.
                     
                     
                        A 105. sor („Tiofanát-metil”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        12.
                     
                     
                        A 106. sor („Tribenuron”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        13.
                     
                     
                        A 107. sor („MCPA”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        14.
                     
                     
                        A 108. sor („MCPB”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        15.
                     
                     
                        A 117. sor („1-metil-ciklopropén”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        16.
                     
                     
                        A 119. sor („Indoxakarb”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        17.
                     
                     
                        A 160. sor („Proszulfokarb”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        18.
                     
                     
                        A 161. sor („Fludioxonil”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        19.
                     
                     
                        A 162. sor („Klomazon”) hatodik oszlopában („Jóváhagyás lejárta”) megadott dátum helyébe „2019. október 31.” lép.
                     
                  
                        20.
                     
                     
                        A 192. sor („Diuron”) hatodik oszlopában („Jóváhagyás lejárta”) megadott dátum helyébe „2019. szeptember 30.” lép.